Amsterdama (sala)
Šis raksts ir par salu Indijas okeānā. Par citām jēdziena Amsterdama nozīmēm skatīt nozīmju atdalīšanas lapu. Amsterdama (franču: Île Amsterdam), saukta arī par Jauno Amsterdamu (nīderlandiešu: Nieuw Amsterdam), ir Francijas Dienvidjūru un Antarktikas Zemēm piederoša vulkāniska sala Indijas okeāna dienvidos. Salā nav pastāvīgo iedzīvotāju, bet kopš 1981. gada darbojas pētniecības stacija Martēndevivjē.